laion/Wikipedia-Exotic huggingface dataset:
סיימון ייטס

סיימון ייטס (באנגלית: Simon Yates; נולד ב-7 באוגוסט 1992) הוא רוכב אופני כביש ומסלול בריטי מקצועי, ומנצח הוואלטה אספניה 2018 הרוכב בTeam Jayco–AlUla האוסטרלית. ייטס הוא אחיו התאום של אדם ייטס שגם הוא רוכב אופניים מקצועי. סיימון ואדם ילידי העיר ברי שליד מנצ'סטר החלו להתעניין ברכיבה כשאביהם שהיה רוכב כביש חובב לקח אותם בהיותם בני 9 לצפייה במרוץ אופני מסלול בוולודרום של מנצ'סטר (אנ'). ב-2011, בגיל 18, התקבל לאקדמיה האולימפית של בריטניה וב-2013 זכה באליפות העולם במירוץ הנקודות. ב-2014 הוחתם בקבוצת גרינאדג' האוסטרלית (שהפכה בהמשך לאוריקה ולאחר מכן למיצ'לטון-סקוט). הישגו הבולט הראשון היה ניצחון בקטע בוואלטה אספניה ב-2016. ב-2017 שיחזר את ההישג של אחיו משנה קודמת, וניצח בקטגוריית ה"חולצה הלבנה" של הרוכב הצעיר בטור דה פראנס. בג'ירו דאיטליה 2018 הוביל ייטס במרבית שלבי המירוץ תוך שהוא מנצח בשלושה קטעים ולובש את החולצה הוורודה שלושה עשר קטעים. בקטע ה-19, בעליה הקשה לקולה דלה פינסטרה (אנ') יצא כריס פרום לבריחת יחיד של כ-80 ק"מ, תוך שפתח פער גדול מול שאר מתחרי הדרוג הכללי. סיימון ייטס, שכבר בקטע שלפני כן גילה סימני חולשה, החל לפגר עוד לפני הבריחה של פרום וסיים את הקטע בפער של כ-38 דקות אחרי פרום שניצח בקטע, עבר להוביל בדרוג הכללי וניצח במרוץ כולו. ייטס סיים את המרוץ במקום ה-21 בדרוג הכללי. בוואלטה אספניה 2018 רכב יחד עם אחיו אדם בקבוצה, הוביל במרבית שלבי המירוץ ואף ניצח בקטע אחד. בסיום המרוץ הוא ניצח בדרוג הכללי תוך כדי שהוא מקדים את אנריק מאס ב-1:46 דקות ואת מיגל אנחל לופס ב-2:04 דקות. כמו כן, ניצח ייטס גם בקטגוריית הקומבינציה של הוואלטה אספניה. ניצחון זה היה גם הניצחון הראשון של רוכב בקבוצת מיצ'לטון-סקוט בגראנד טור. בג'ירו ד'איטליה 2019, סיים במקום ה-9 ואכזב לאחר שהצהיר על עצמו לפני המרוץ כמועמד הבכיר לניצחון. בטור דה פראנס, ניצח את הקטע ה-12 ואת הקטע ה-15 לאחר שהיה חלק מקבוצת הבריחה בשני הקטעים. בעונת 2016, סיימון ייטס הושעה לארבעה חודשים לאחר שבדמו נמצאו שרידי טרבוטלין. תרופה שמשמשת לטיפול באסתמה. ייטס טען להגנתו שמדובר בטעות בירוקרטית בכך ששכח לבקש פטור רפואי לשימוש בתרופה, מה שלא מנע את השעייתו. מדיה וקבצים בנושא סיימון ייטס בוויקישיתוף אתר האינטרנט הרשמי של סיימון ייטס סיימון ייטס, ברשת החברתית אקס (טוויטר) סיימון ייטס, באתר olympedia.org סיימון ייטס, באתר Cycling Archives אמיר ענבר, עם כינוי כמו "נקניק דם מעופף", מה כבר יכול להשתבש?, באתר הארץ, 26 באוגוסט 2018 בן סרטני, לשתות מהבאר: התאומים שרוכבים יחד, באתר ישראל היום, 24 באוגוסט 2018 דני פורת, ‏מהפך: ניצחון גדול לפרום שלקח את החולצה הוורודה, באתר ערוץ הספורט, 25 במאי 2018 Cycling News published, Simon Yates handed four-month 'non-intentional' doping ban, cyclingnews.com, ‏2016-06-17 (באנגלית)
אן מארי

האם התכוונתם ל... אן-מארי – זמרת יוצרת בריטית אן מארי (זמרת קנדית) (אנ') – זמרת יוצרת קנדית אן מארי ד'אורליאן – דוכסית סבויה ומלכת סיציליה וסרדיניה אן מארי דאף – שחקנית אנגלייה-אירית אן-מארי דוד – זמרת צרפתייה, זוכת אירוויזיון 1973 כנציגת לוקסמבורג אן מארי לואיז ד'אורליאנס – דוכסית מונפנסייה אן מארי פוטמו – שחקנית ודוגמנית פינית, מיס פינלנד ומיס תבל לשנת 1975 אן מארי שסן (ליאן דה פוגי) - רקדנית וקורטיזנה צרפתייה בתקופת הבל אפוק
נצנת מקונן

נצנת זננך מקונן (נולדה ב-7 ביולי 1988) היא שחקנית טלוויזיה, קולנוע ותיאטרון ישראלית. מקונן נולדה באדיס אבבה לאם נוצרייה ואב ממוצא יהודי. כשהייתה בת שנתיים אמה עזבה לארצות הברית ושנתיים לאחר מכן אביה עלה לישראל. בשנת 1994, בגיל שש, עלתה ביחד עם אחותה לישראל והתגיירה. יש לה שישה אחים ואחיות. בגיל 18, לאחר שלא התראו במשך 16 שנים, נפגשה מקונן לראשונה עם אמה. במסגרת שירותה הצבאי בתיאטרון צה"ל, הופקה הצגת יחיד אוטוביוגרפית בכיכובה בשם "נצנת". ההצגה רצה למעלה מעשור. פירוש שמה באמהרית הוא "חירות". מקונן למדה מחול באקדמיה למחול של נדין בומר ובברודויי דאנס סנטר (באנגלית: Broadway Dance Center) בניו יורק, והיא בעלת הכשרה בריקודים סלוניים ולטיניים. בוגרת לימודי משחק ובעלת תואר ראשון בבימוי והוראה מסמינר הקיבוצים. טלוויזיה 2012 - "תנוחי" 2013 - "שולחן לשישה" לצד נתן דטנר ויובל שרף 2015 - "זגורי אימפריה" וארץ נהדרת 2016 - "מלאך של אמא" וכוכב הצפון 2020 - "בת השוטר" 2014 - "אפס ביחסי אנוש" 2016 - "אשת השגריר" לצד אסתר רדא ויחזקאל לזרוב 2018 - "הנשף" לצידן של סתיו סטרשקו ואסי לוי 2008 - "נצנת" הצגת יחיד המבוססת על סיפור חייה, בהפקת תיאטרון צה"ל והתיאטרון הארצי לנוער בבימוי אסף שלמה. 2008 - השתתפה במחזמר "היי סקול מיוזיקל" לצד גילת אנקורי, מאיה שואף ועמית פרקש. 2012 - תפקיד ראשי במחזמר "איש חסיד היה" בהפקה משותפת של תיאטרון חיפה והבימה בבימוי איציק ויינגרטן. 2013 - השתתפה בהצגה "בת המלך" בהפקת תיאטרון חיפה. 2014 - תפקיד ראשי בהצגה "גזע" לצד רמי הויברגר ונורמן עיסא, בהפקת תיאטרון חיפה ובבימוי משה נאור. 2015 - השתתפה בהצגה "הומאז" בבימוי מאור זגורי. 2016 - השתתפה בהצגה "ילדת הקשת בענן" בהפקה משותפת של תיאטרון גושן ותיאטרון הקיבוץ בבימוי תום שוורצברג. 2017 - השתתפה בהצגה "הנסיך הקטן" בהפקת תיאטרון דימונה בבימוי אורי וידיסלבסקי. 2018 - תפקיד ראשי בהצגה "סבטלנה" בהפקת תיאטרון דימונה. המחזה נכתב על ידי מקונן ואורי וידיסלבסקי. מקונן מלמדת משחק בסמינר הקיבוצים ומחול בסטודיו E-motion. מקונן היא פוליגלוטית: מלבד עברית ואמהרית היא דוברת גם אנגלית, ספרדית ופורטוגזית. מקונן למדה במכללה לתזונה טבעית והיא פירותנית. מתגוררת בדימונה עם בן זוגה. 2011 - קרן שרת - קרן התרבות אמריקה ישראל 2012 - זוכת תחרות שירה במסגרת קרן המלגות על שם אהלה הלוי נצנת מקונן, ברשת החברתית פייסבוק נצנת מקונן, במסד הנתונים הקולנועיים IMDb (באנגלית) נצנת מקונן, בארכיון הבימה יערה יעקב, ‏לא השחורה שלכם, באתר ‏מאקו‏, 6 בספטמבר 2018 רותי קדוש, ‏נצנת זננך מקונן: "לא ידעתי שאני כהת עור עד שאמרו לי, לא אגיד לילדיי", באתר מעריב אונליין, 6 במרץ 2019 עידוא דגן, ‏הומאז': החברים של זגורי נותנים לאמנות לנצח, בעיתון מקור ראשון, 15 במרץ 2015 רב"ט נצנת מקונן, כוכבת "היי-סקול מיוזיקל", מדברת, באתר שבוז - מגזין חיילים, 27 ביולי 2008 "נצנת" הצגת יחיד חדשה, באתר אגודת יהודי אתיופיה, 9 ביולי 2013 נצנת מקונן, בדרך שלנו, באתר ynet, 10 במאי 2008 יערה יעקב, ‏לא השחורה שלכם, באתר ‏מאקו‏, 6 בספטמבר 2018 נצנת מקונן, באתר סוכנות זוהר יעקובסון גאיה קורן ׀, "אני אוכלת מהזריחה עד השקיעה", באתר "ידיעות אחרונות", 6 באוקטובר 2016
ארז אלקבץ

ארז אלקבץ (נולד בשנת 1980) הוא קצין בצה"ל בדרגת אלוף-משנה, שימש מפקד בית הספר להגנת הגבולות. קודם לכן שימש מפקד המרכז לאימונים טקטיים במל"י, מפקד חטיבת כרמלי, קצין אג"ם של אוגדת הבשן, סגן מפקד חטיבת גולני ומפקד גדוד 13. אלקבץ פיקד על בית הספר להגנת הגבולות במהלך מלחמת חרבות ברזל, תוך שילוב כוחות ההכשרה בקרבות ההגנה וההתקפה. יתחיל בקרוב את לימודיו במסגרת המכללה לביטחון לאומי. אלקבץ נולד בחיפה וגדל במעלות. התגייס לצה"ל בשנת 1998. לאחר שנשר מגיבוש צנחנים, שובץ בגדוד 13 בחטיבת גולני. עבר הכשרה כלוחם, קורס מ"כים חי"ר וקורס קציני חי"ר. בסיום הקורס שב לגדוד 13 ומונה למפקד מחלקה, ולקח חלק בלחימה כנגד הטרור הפלסטיני באינתיפאדה השנייה. בהמשך מונה למפקד פלוגה בגדוד 13. לאחר מכן מונה למפקד פלחה"ן גולני בין השנים 2006–2007, והוביל אותה בין היתר במבצע גשמי קיץ ובמלחמת לבנון השנייה. בהמשך מונה לסגן מפקד גדוד 51. לאחר מכן שירת כקצין אג"ם של חטיבת גולני בין השנים 2012–2013. בשנת 2013 הועלה לדרגת סא"ל ומונה למפקד גדוד 13, והוביל אותו בין היתר במהלך מבצע צוק איתן, בתפקיד זה שירת עד שנת 2015. בהמשך מונה לסגן מפקד חטיבת גולני בין השנים 2015–2016. לאחר מכן מונה לקצין אג"ם של אוגדת הבשן בין השנים 2016–2018. ב-15 בספטמבר 2018 הועלה לדרגת אל"ם ומונה למפקד חטיבת כרמלי, במקביל שימש כמפקד המרכז לאימוני מפקדות חטיבה (מאמ"ח) בזרוע היבשה. בתפקידו כמפקד המאמ"ח שירת עד יוני 2020 ובתפקידו כמפקד חטיבת כרמלי שירת עד 21 בספטמבר 2020. ב-25 ביוני 2020 מונה למפקד המרכז לאימונים טקטיים במל"י, תפקיד אותו מילא עד יוני 2022. ב-4 ביולי 2022 מונה למפקד בית הספר להגנת הגבולות. אלקבץ סיים את תפקידו כמפקד בהל"ג ויצא ללימודים במב״ל. אלקבץ מתגורר בכוכב יאיר, נשוי לעדי ואב לשתי בנות. דודו הוא סא"ל משה מועלם. אמיר בוחבוט‏, לוחמי המילואים חיכו לאימון הזה שלוש שנים. גם משבר הקורונה לא עצר אותם, באתר וואלה, 26 בספטמבר 2020 שי גל, ‏המג"ד ששלח את הלוחמים למלכודת המוות בסג'עייה מדבר לראשונה, באתר ‏מאקו‏, 11 בנובמבר 2022 מאיה פולק, ‏15 שנה ללבנון השנייה, הלוחמים חוזרים אל הקרב בבינת־ג'ביל, בעיתון מקור ראשון, 12 ביולי 2021 יוסי יהושוע, טעות בזיהוי. בעקבות עדויות סג'עייה, באתר ynet, 9 באפריל 2015 טל אריאל אמיר, ‏"כשרואים את גובה הלהבות מבינים שאין את מי להציל", באתר מעריב אונליין, 21 בספטמבר 2015 אחיה ראב"ד, אריאל נשאר לבד בלבנון, ארז ראה בטלוויזיה את החנות בוערת: עשור למלחמה, אז והיום, באתר ynet, 12 ביולי 2016 עוזי ברוך, "אני בלי נשק, שוכב פצוע, הרגליים משותקות", באתר ערוץ 7, 7 באפריל 2015 גל פרל פינקל, הלקח מ־1973 - המלחמה, בהכרח, לא תיראה כמו שאנחנו חושבים, באתר זמן ישראל, 6 באוקטובר 2020 טקס החלפת מפקד המרכז לאימוניים טקטיים, באתר צה"ל, 26 ביוני 2020 רשימת המינויים החדשים בצה"ל, באתר צה"ל, 18 באוקטובר 2021
פלימות' GTX

פלימות' GTX (באנגלית: Plymouth GTX) היא מכונית ספורט, בתצורת קופה אשר יוצרה על ידי "חטיבת "פלימות'" ("Plymouth (automobile)" (אנ')) בקונצרן הרכב קרייזלר האמריקאי בין השנים 1966–1971. "פלימות' GTX" מוגדרת כ"מכונית שרירים". יוצרו 44,148 יחידות. דור ראשון - יוצר בשנת 1967 דור שני - יוצר בין השנים 1968-1970 דור שלישי - יוצר בשנת 1971 "440" "426 Hemi" תאוצה בין 0-97 קמ"ש היא 6.5 שניות ("דגם 440") תאוצה בין 0-97 קמ"ש היא 4.8 שניות (דגם "426 Hemi") 2 דלתות - הרדטופ (דור ראשון, דור שני, דור שלישי) 2 דלתות - קבריולה (דור ראשון, דור שני). מנוע קדמי הנעה אחורית "פלימות' GTX", שנת 1968 - קבריולט "פלימות' GTX", שנת 1968 - קבריולט "פלימות' GTX", שנת 1968 - קבריולט "פלימות' GTX", שנת 1968, דגם "Hardtop" "פלימות' GTX", שנת 1968 - מבט לתא הנהג ולוח מחוונים "פלימות' GTX", שנת 1969 - מבט לתא הנהג "פלימות' GTX" "פלימות' GTX", שנת 1969 "פלימות' GTX", שנת 1969 "פלימות' GTX", שנת 1968 "פלימות' GTX", שנת 1970 קרייזלר פלימות' ברקודה פלימות' דאסטר "פלימות' GTX" - תמונות מדיה וקבצים בנושא פלימות' GTX בוויקישיתוף פלימות' GTX, סרטון באתר יוטיוב "פלימות' GTX" - היסטוריה musclecarclub.com/plymouth-gtx "פלימות' GTX" - מכונית שרירים allpar.com/cars/plymouth/GTX "פלימות' GTX" Eisenschenk, Wes (2017). 1969 Plymouth Road Runner. CarTech. p. 10. ISBN 9781613253021. Retrieved 26 January 2018. "פלימות' GTX" web.archive.org/web/20060208091103 "פלימות' GTX קונברטיבל" fusionmotorco.com/vehicles/336/1969-plymouth-gtx-hemi-convertible
ספנדארמד

ספנדארמד (באווסטה: Spəntā Ārmaiti; בפהלווי: Spandārmad; בפרסית: سپندارمذ/اسفندارمذ, "הערצה (או דבקות) מקודשת") היא אחת מן האמשא ספנדאן, ישות אלוהית המקושרת עם האדמה בדת הזורואסטרית. שמה של האלה ספנדארמד מורכב משני חלקים. החלק הראשון מקורו במילה האווסטית -ārmaiti שמשמעה "דבקות" או "מסירות" (במשמעות דתית). החלק השני מקורו בתואר spənta שמשמעו "קדוש" או "רב-שפע". כבר בגאתות המוקדמות מופיע הצירוף כדי לתאר את האלה, ובמהלך הזמן הוא התקבע כשמה הרשמי. ספנדארמד אחראית על דבקותו של האדם בדת הנכונה ועל מסירותו לה. זו אחת התכונות ההכרחיות לאדם הרוצה לנהל אורח חיים טוב והגון, וכדי להיוושע בבוא העת. מבחינה חומרית, ספנדארמד אחראית על האדמה ועל השפע שניתן להפיק ממנה. בלוח השנה הזורואסטרי, היום החמישי מוקדש לספנדארמד, כמו גם החודש השנים-עשר. החגיגה המוקדשת לה נקראת "ג'שְן-י בַּרְזיגַרַאן" (פסטיבל החקלאים) והיא כוללת הכרת תודה על השפע החקלאי, הוקעת יצורים מזיקים ותפילות על המתים שלא הובאו לקבורה נכונה במגדלי השתיקה הזורואסטריים. M. Boyce, "ARMAITI", Encyclopædia Iranica, online edition. M. Boyce, A History of Zoroastrianism: Volume II: Under the Achaemenians, Brill, 1982, p. 249. M. Boyce, A Persian stronghold of Zoroastrianism, University Press of America, 1989, p. 201.
פלימות' ברקודה

פלימות' ברקודה (באנגלית: Plymouth Barracuda) היא מכונית קופה אשר יוצרה על ידי "חטיבת "פלימות'" ("Plymouth (automobile)" (אנ')) בקונצרן הרכב קרייזלר האמריקאי בין השנים 1964–1974. דגמי "פלימות' ברקודה" יוצרו בארצות הברית ובקנדה ומוגדרים "מכוניות פוני". דגמי ה"פלימות' ברקודה" קרויים על שם דג הברקודה בעל הגוף דמוי הטורפדו. יוצר בין השנים 1964–1965 2 דלתות - פסטבק קופה ("Fastback" (אנ')) יוצר בין השנים 1967–1969 2 דלתות - פסטבק קופה ("Fastback" (אנ')) 2 דלתות - הרדטופ קופה 2 דלתות - קבריולה יוצר בין השנים 1970–1974 2 דלתות - הרדטופ קופה 2 דלתות - קבריולה "פלימות' ברקודה", שנת 1965 "פלימות' ברקודה", שנת 1965 "פלימות' ברקודה" - דור ראשון "פלימות' ברקודה" - דור ראשון "פלימות' ברקודה" - דור ראשון "פלימות' ברקודה", שנת 1965 - מבט ללוח מחוונים "פלימות' ברקודה", שנת 1967 "פלימות' ברקודה", שנת 1968 "פלימות' ברקודה", שנת 1967 - קבריולט "פלימות' ברקודה", דגם "Formula S Convertible", שנת 1967 - קבריולט "פלימות' ברקודה", דור שני - קבריולט "פלימות' ברקודה", שנת 1967 - קבריולט "פלימות' ברקודה", דגם "440", שנת 1969 "פלימות' ברקודה", דגם "Cuda 340", שנת 1970 "פלימות' ברקודה", שנת 1970 - קבריולט "פלימות' ברקודה", שנת 1970, דגם "Cuda coupe" - מבט לתא הנהג "פלימות' ברקודה", שנת 1970 "פלימות' ברקודה", שנת 1972 "פלימות' ברקודה", שנת 1972 קרייזלר פלימות' GTX דגמי "פלימות' ברקודה" - תמונות מדיה וקבצים בנושא פלימות' ברקודה בוויקישיתוף פלימות' ברקודה, סרטון באתר יוטיוב פלימות' ברקודה, סרטון באתר יוטיוב "פלימות' ברקודה" - היסטורית העיצוב Samsen, John "Dick". "Plymouth Barracuda design history". Cardesign.homestead.com. Archived from the original on 2012-03-07. Retrieved 2015-03-29. "פלימות' ברקודה" דגם "Cuda 440", שנת 1970 - מפרט טכני carfolio.com/specifications/models "פלימות' ברקודה" - הדג הגדול Grist, Peter (2009). Dodge Challenger & Plymouth Barracuda: Chrysler's Potent Pony Cars. Veloce Publishing. pp. 15–22. ISBN 9781845841058. Retrieved 7 February 2018. "פלימות' ברקודה" archive.is/20120908070117/http://www.mgphillips "פלימות' ברקודה" 1970-1971 topspeed.com/cars/plymouth-barracuda "פלימות' ברקודה" דגם "cuda_hardtop_hemi_4-speed", שנת 1970 - מפרט automobile-catalog.com/car/1970/2687885/plymouth_cuda_hardtop_hemi_4-speed "פלימות' ברקודה" 1970 - מפרט טכני carfolio.com/specifications/models/car "פלימות' ברקודה" קבריולה, שנת 1970-1971 auto.howstuffworks.com/1970-1971-plymouth-barracuda-convertibles
פופ (מיסיסיפי)

פופ (באנגלית: Pope) הוא כפר במחוז פנולה (אנ'), מיסיסיפי, ארצות הברית. אוכלוסיית הכפר מנתה 215 תושבים במפקד האוכלוסין האמריקאי של שנת 2010. קליף פינץ', מושל מיסיסיפי בשנים 1976–1980, נולד בפופ. לפי לשכת מפקד האוכלוסין של ארצות הברית, שטח הכפר מונה כ-1 מייל (2.6 קילומטר) רבוע. נכון למפקד האוכלוסין של שנת 2000, הכפר מנה 241 תושבים, 88 משקי בית, ו-69 משפחות. צפיפות האוכלוסין הייתה 238.4 איש למייל רבוע (92.1 לקמ"ר), היו 96 יחידות דיור בצפיפות ממוצעת של 95.0 למייל רבוע (36.7 לקמ"ר). ההרכב הגזעי מנה 83.82% לבנים, 14.52% אפריקאים אמריקנים, ו-1.66% משני גזעים או יותר. היו 88 משקי בית שב-40.9% מהם היו ילדים מתחת לגיל 18 שחיים בהם, 56.8% היו זוגות נשואים, 17.0% הם בתים עם בעלת בית יחידה בלי בעל נוכח, ו-20.5% הם לא משפחות. 17% ממשקי הבית מורכבים מאנשים שגרים ביחידות, ו-9.1% היו אנשים שגרים לבדם בגיל 65 ומעלה. גודל משק הבית הממוצע היה 2.74 וגודל המשפחה הממוצע היה 3.09. בכפר, כ-28.6% מהאוכלוסייה מתחת לגיל 18, 8.3% מגילאי 18 עד 24, 27.8% מגילאי 25 עד 44, 18.7% מגילאי 45 עד 64, ו-16.6% הם בני 65 ומעלה. הגיל הממוצע הוא 36 שנים. לכל 100 נשים יש 95.9 גברים. לכל 100 נשים מגיל 18 ומעלה יש 100.0 גברים. מדיה וקבצים בנושא פופ בוויקישיתוף U.S. Census Bureau, American FactFinder - Community Facts, factfinder.census.gov (באנגלית) (ארכיון) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פופ (מיסיסיפי)".
מפל נאצ'י

מפל נאצ'י (ביפנית: 那智滝 那智滝; נאצ'י נו טאקי) נמצא בנאצ'יקצורה שבמחוז ואקאימה, בחצי האי איזה שביפן. הוא אחד המפלים הידועים ביותר ביפן. המפל הוא בעל נפילת המים הרציפה הגבוהה ביותר ביפן – המים נופלים מגובה של 133 מטר (ורוחב של 13 מטר). מפלים גבוהים יותר ביפן הם מרובי נפילות: מפל האנוקי (Hannoki) גובהו 497 מטר בעונה הגשומה, ומפל שומויו (Shomyo) גובהו 350 מטר כל השנה. מפל נאצ'י מקודש ליפנים. בחלק העליון של המפל ישנם שני סלעים הנחשבים לשומרי הקאמי (הרוח הקדושה) של המפל ושל המקדש השינטואי שלמרגלותיו. בעבר היה שם גם מקדש בודהיסטי אך הוא נהרס במהלך תקופת מייג'י (סוף המאה ה-19). במאה השביעית, נהגו מאמיני דת שוגנדו (shugenja) רבים וזוגות נאהבים לזנק מהחלק העליון של המפל מתוך אמונה כי הם ייוולדו מחדש בגן העדן של אל הנחמה קאנון (Kannon). עד היום, מוקדם כל בוקר, נזיר שינטו מקומי מקיים את טקס מתן התשורות למפל. המפל נחשב לביתו של הקאמי היריו גונגן (Hiryū Gongen), שלו סוגדים במקדש קומאנו נאצ'י טיישה (Kumano Nachi Taisha), והוא מהווה חלק מהתוואי קומאנו קודו (Kumano Kodo) של אתר המורשת העולמית האתרים הקדושים ודרך העולים לרגל ברכס הרי קיאי של ארגון אונסק"ו. ב-1918 נחפר תל סוטרה בבסיס המפל ונמצאו בו ממצאים ארכאולוגיים רבים וחשובים, כולל פסלים, מראות, מזבח אביזרי סוטרה וצילינדרים. אלה מוצגים כעת בריוהודן (Ryuhoden, "אולם המטמון") הממוקם ליד פגודת סנג'ודו (Sanjūdō, פגודת שלוש הקומות) שבקרבת מקום. תלי סוטרה אלה נוצרו על ידי כהנים בשעת מלחמה כדי להסתיר את האוצרות שלהם. פריטים רבים נוספים נקברו בדרך זו מתוך האמונה כי סוף העולם קרוב להגיע בתחילת המאה ה-10. מפל נאצ', פגודת שלוש הקומות והמקדש הבודהיסטי המפל במגילת משי תלויה מהמאה ה 14 אתר האינטרנט הרשמי של מפל נאצ'י (ביפנית) מדיה וקבצים בנושא מפל נאצ'י בוויקישיתוף מדריך יפן משרד התיירות Tanabare האגודה לתיירות של katsuura "Kumano Nachi Taisha 熊野那智大社". Sacred Kumano. Tanabe City Kumano Tourism Bureau. אורכב מ-המקור ב-2014-10-14. נבדק ב-9 באוקטובר 2014. {{cite web}}: (עזרה) Juno, Cate Kodo. "Places of Interest at Seigantoji". Sacred Japan. אורכב מ-המקור ב-2016-09-17. נבדק ב-9 באוקטובר 2014. {{cite web}}: (עזרה) Juno, Cate Kodo. "History of Seigantoji". Sacred Japan. אורכב מ-המקור ב-2016-09-17. נבדק ב-9 באוקטובר 2014. {{cite web}}: (עזרה)
מלחמת אלף הימים

מלחמת אלף הימים (בספרדית: Guerra de los Mil Días) היה סכסוך מזוין ברפובליקת קולומביה בין המפלגה השמרנית, המפלגה הליברלית וגורמים קיצוניים אחרים, אשר נערכה בין השנים 1899 ל-1902. הסכסוך החל ב-1899, לאחר שהשלטון השמרני הואשם בכך ששימר את כוחו באמצעות זיוף הבחירות, והאווירה הוחרפה כאשר פקד את הרפובליקה משבר כלכלי כתוצאה מירידה גלובלית במחירי הקפה. במלחמה נהרגו כ-120,000 איש. במהלך המאה ה-19 סבלה קולומביה מחוסר יציבות פוליטי, אשר הקצין במיוחד במהלך 1886, אז הוחלפה החוקה מ-1863 במסמך שמרני יותר ועוררה התנגדות מצד הליברלים. השלטון ואלו הבאים אחריו לא הצליחו להרגיע את הבעיות הפוליטיות שהתעוררו, וביחד עם הבעיות הכלכליות שמהן סבלה קולומביה באותן שנים, העימותים בין הליברלים לשמרנים החריפו, כאשר בבחירות שנערכו במדינה הליברלים טענו לזיוף ורמאות מצד השמרנים, כאשר הנשיא השמרן מנואל אנטוניו סנסלמנטה היה חולה באותה תקופה, וכתוצאה מכך נוצר מעין ואקום שלטוני. התאריך שנקבע לתחילת המרד היה ה-20 באוקטובר 1899, אך כיוון שהיו ספקות והססנות בקרב הליברלים לגבי האפשרות שיצליחו להתעמת בכח עם השמרנים הוא נדחה מעט. בנוסף, המרד התחיל במחוז סוקורו, סנטנדר, שם המורדים חיכו לתגבור צבאי מוונצואלה. המשטר השמרני ידע על המתרחש, והחל להיערך צבאית בבוקרמנגה, בירת סנטנדר, אך הכח שנשלח לשם סירב להגיע לנקודה כיוון שלא הסכים לקבל את שיטת התשלום של המשטר, שנאלץ לחלק תלושים דחויים במקום כסף בשל הבעיות הכלכליות, ובשל כך המשטר נכשל בגדיעת המרד בעודו קטן, והמרידה התפשטה לכדי מלחמת אזרחים שהגיעה לכל מחוז בקולומביה, נמשכה 3 שנים והביאה לקטסטרופה. השמרנים סבלו מפילוג פנימי והתפצלו לשני זרמים, שהביאו לכך שהנשיא סנסלמנטה הוחלף בחוזה מנואל מרוקין. בתגובה, הליברלים מינו את גבריאל ורגס סנטוס לנשיאות מצידם. שני הצדדים זכו בהישגים משמעותיים בקרבות כאלו, והפסדים כואבים בקרבות אחרים. לאחר הקרב בפלונגרו, בו הדפו השמרנים את הליברלים במתקפת-נגד עקובה מדם, התפצלו גם הליברלים לשני פלגים שונים והשמרנים האמינו שהגיעה ההזדמנות לסיים את המלחמה, שהתרכזה אז במחוז פנמה (שהייתה בשליטת קולומביה דאז) ובחוף הקריבי. במקביל, דעכה התמיכה מוונצואלה בליברלים, אשר חזתה בתבוסותיהם והאמינה שלא יוכלו לנצח במלחמה, דבר שהוביל להתדרדרות מהירה במצבם. הסכם שלום נחתם בין שני הצדדים בנרלנדיה ב-1902 וסיים את הלחימה בפנמה. מאוחר יותר הגיע איום מצד נשיא ארצות הברית, טדי רוזוולט, שהיה מעוניין בהמשך חפירת תעלת פנמה ועצירת הלחימה באותו אזור הייתה אינטרס חשוב מבחינתו. בשל כך נחתם בעידוד אמריקאי הסכם ויסקונסין – שסיים לחלוטין את המלחמה.[דרושה הבהרה] מדיה וקבצים בנושא מלחמת אלף הימים בוויקישיתוף מלחמת אלף הימים, באתר אנציקלופדיה בריטניקה (באנגלית)
פורד 1932

פורד 1932 (באנגלית: 1932 Ford) הם 3 דגמים: "Model B", "Model 18", "Model 40" מתוצרת יצרנית הרכב האמריקאית פורד, אשר יוצרו בין השנים 1932–1934. דגמי "פורד מודל B" יוצרו ב-32 מפעלים בארצות הברית, מפעל בקנדה, 7 מפעלים באירופה (בלגיה, הולנד, צרפת, ספרד, גרמניה, דנמרק ובריטניה), בדרום אפריקה, בארגנטינה, מקסיקו, צ'ילה, ברזיל, טורקיה, יפן, סין ואוסטרליה. "פורד מודל B" "פורד מודל 18" "פורד מודל 40" 2 דלתות - רודסטר 2 דלתות - סדאן 4 דלתות - סדאן 2 דלתות - קבריולה 2 דלתות - Phaeton body (אנ') 2 דלתות - טנדר "Standard" "Deluxe" "פורד 1932" מודל B דגם "Standard Tudor Sedan" "פורד 1932" מודל B, שנת 1932 "פורד 1932" מודל B "פורד 1932" מודל B, קופה, שנת 1933 "פורד 1932" מודל 40, שנת 1934 - רודסטר "פורד 1932" מודל B, שנת 1932 "פורד 1932" מודל 40, שנת 1934 דגם "Tudor Sedan" "פורד 1932" מודל 40, שנת 1934 דגם "730 De Luxe Fordor Sedan" "פורד 1932" מודל 40 - מבט לתא הנהג "פורד 1932" מודל 18 פורד מודל 40A - טנדר פורד מודל BB - טנדר, שנת 1934 פורד מודל 18, ברקע בוני פארקר מצמד השודדים בוני וקלייד מדיה וקבצים בנושא פורד 1932 בוויקישיתוף מדיה וקבצים בנושא פורד 1932 בוויקישיתוף מדיה וקבצים בנושא פורד 1932 בוויקישיתוף פורד 1932, בביצוע פורד מודל B טנדר, סרטון באתר יוטיוב Burness, Tad: American Car Spotter’s Guide, 1920–39; Motorbooks International, ISBN 0-87938-026-8 "פורד 1932" מודל 18 ומודל B auto.howstuffworks.com/1932-ford-models-b-and-18 פורד 1932 hagerty.com/articles-videos/articles/2018/03/15/how-the-deuce-coupe-became-the-quintessential-hot-rod פורד מודל 40 fordhouse.org/experience/edsel-fords-1934-special-speedster
אירלנד באירוויזיון 1970

אירלנד באירוויזיון 1970 השתתפה עם השיר "All Kinds of Everything" שבוצע על ידי הזמרת דנה. השיר זכה במקום ה-1 עם 32 נקודות. זה היה הניצחון הראשון של אירלנד באירוויזיון. אירוע בחירת השיר של אירלנד לאירוויזיון 1970 התקיים ב-1 במרץ 1970. היא שודרה בשידור חי מאולפני RTA בדבלין. שמונה שירים התחרו על ייצוג אירלנד בתחרות האירוויזיון 1970. השיר הזוכה נקבע על ידי 10 מושבעים אזוריים ברחבי אירלנד. הזמרת דנה נבחרה לייצג את אירלנד בתחרות עם השיר "All Kinds of Everything", לאחר שניצחה בתחרות במקום ה-1 עם 23 נקודות. דנה הופיעה בסדר ה-12 (והאחרון) על הבמה, אחרי גרמניה. אירלנד ניצחה בתחרות והגיעה למקום ה-1 עם 32 נקודות. אירוויזיון 1970 אירלנד באירוויזיון
שמורת תל סהרון

שמורת תל סהרון היא שמורת טבע ישראלית בעמק בית שאן, הממוקמת מדרום מערב לכפר רופין. תל סהרון הוכרזה כשמורה ב-18 בדצמבר 1969. השמורה מהווה ברובה רצועה ארוכה הנמשכת לאורך שתי גדות נחל סהרון (ואדי שייח' מחמוד), מנביעתו במעיין סהרון במערב, ועד למוצאו באזור בריכות הדגים של כפר רופין במזרח. בדרום מערב השמורה שוכן תל סהרון, תל עתיק הידוע גם כתל שייח' מחמוד, ובמערבה קיימת תחנת טיבוע לציפורים. בשמורה קיימת חורשת עצי שיזף מצוי, שעליהם מטפס הרנוג השיטים, צמח טפיל הפורח בין אפריל לאוגוסט. השמורה מהווה את הגבול הצפוני העולמי של תפוצת צמח טפיל זה.צוף פרחי ההרנוג מהווים מקור משיכה לציפורים קובעות ונודדות, כגון כחול-החזה וצופית בוהקת. תחנת הטיבוע בשמורה, יחד עם שני מסתורי צפרות הממוקמים בצפון השמורה, מהווה חלק עיקרי במערכת מרכז הצפרות של כפר רופין. התחנה הייתה פעילה ברוב עונות הנדידה החל מ-1997, ובשיא פעילותה הוטבעו בשנה אחת כ-10,000 ציפורים מ-80 מינים שונים. ב-2012 תועד באתר פרט יוצא דופן מבחינת תוחלת החיים של צופיות בישראל: זכר צופית שלפי טבעת הטיבוע שלו, היה בן כ-10 שנים. שטח השמורה עמד בעת הכרזתה על כ-55 דונם. ב-2014, המועצה לגנים לאומיים ושמורות טבע במשרד איכות הסביבה אישרה תוכנית מפורטת להרחבת שטח השמורה ב-102 דונם. ב-2016 חנכה רשות הטבע והגנים בית גידול חדש בשמורה והשיבה לשם את הדג בינון דור, דג אנדמי לאזור מעיינות עמק בית שאן שנמצא בסכנת הכחדה. בית הגידול כולל ערוץ זרימה מלאכותי ואזורי ברכות, שנועדו לאפשר רבייה וגדילה של הדגיגים שמשוחררים למים. מידע על אתר תל סהרון, בארכיון המנדטורי באתר רשות העתיקות תוכנית ג' 15899: שמורת טבע תל סהרון, באתר מנהל התכנון רשימת גנים לאומיים ושמורות הטבע בישראל באתר רשות הטבע והגנים. "תל סהרון", מדריך ישראל - אנציקלופדיה שימושית לידיעת הארץ, (כרך ח', עמ' 61), בית הוצאה כתר, 1980. נופים שאין להשחיתם, על המשמר, 9 ביוני 1970 ארז ארליכמן, הפתעה ברשת: נמצאה צופית קשישה בת 10 שנים, 29 באוקטובר 2012. יוסי לשם, דן אלון, יוסי אבי יאיר אנגל, עמיר אידלמן ורן חקלאי, פיתוח רשת מוקדי צפרות בישראל ותרומה לסביבה, לתיירות, לחינוך ולמחקר, נובמבר 2008, עמ' 46-47. סיכום ישיבת מועצת גנים לאומיים ושמורת טבע מספר 149, המועצה לגנים לאומיים ושמורות טבע במשרד להגנת הסביבה, 2 בינואר 2014, עמ' 30-31. רשות הטבע והגנים חנכה בית גידול חדש בשמורת תל סהרון והשיבה לשם את הדג הנדיר בינון דור, באתר רשות הטבע והגנים. ערך זה הוא קצרמר בנושא ישראל ובנושא איכות הסביבה. אתם מוזמנים לתרום לוויקיפדיה ולהרחיב אותו.